en en en en en id en en fr ms ca id en en en id en en fr ms ca es fr en id id ms id id en id ms ms id id ms ms ms id en it ms id id id en en id id en id id id id id id id ms id en en ml de en en nl en en en id id en id en id en ms fr en id id en en en fa en en en en en en es en en ms en fr en en en en en id en en
Dilema Persoalan ‘Siapa Aku’ – Saifulislam.Com
Thursday , September 1 2022
Di dalam perkembangan politik semasa, persoalan Melayu dahulu, Malaysia dahulu… mana satu mengatasi yang mana, berlegar di lisan ahli politik. Jawapan yang dipilih, menjadi asas kepada media untuk memilih istilah yang sesuai semasa melapor kegiatan atau kenyataan ahli politik berkenaan.
Soal “siapa aku” ini memang sarat dengan ideologi. Ia juga tidak statik. Berubah dan mengubah.
Suatu ketika, dokumen-dokumen tamadun Uthmaniyyah (Osmanlı) memberi kepada penyelidik indikasi bahawa mereka yang menulis di zaman awal Daulah Uthmaniyyah melihat diri mereka Muslim.
Selepas kemunculan kerajaan Dinasti Safavid Ismail Shah yang Syiah sekitar tahun 1500, naratif Uthmaniyyah beransur-ansur memperlihatkan perubahan pada membahasakan diri sebagai Sunni.
Persoalan “siapa aku” kuat dipengaruhi oleh persoalan “siapa kamu” atau “yang selain aku itu pula siapa?”
Daulah Uthmaniyyah vs Eropah, Muslim vs Kristian.
Daulah Uthmaniyyah vs Safavid, Sunni vs Syiah.
Perubahan istilah bukan sekadar berubah istilah, tetapi juga berubah tindakan. Sensitiviti kepada ideologi atau perkembangan politik tertentu, menyaksikan perubahan teori ilmu dan kurikulum di institusi kesarjanaan, serta sikap terhadap ilmuan dan karyanya. Saya berhipotesis hilangnya kepentingan kedudukan matematik di dalam institusi pendidikan Medaris-i Semaniye dan dunia ‘ulamalogi’ Uthmaniyyah turut dipengaruhi oleh perkembangan ini.
Berada di dalam sistem seperti Ebussuud Efendi, dan di luar sistem seperti Birgivi Mehmed Efendi, juga mempengaruhi jawapan kepada persoalan “siapa aku” ini. Apabila berada di dalam sistem, seseorang itu memikul keperluan untuk berpihak kepada entiti kuasa, manakala berada di luar sistem, seseorang itu mempunyai pilihan untuk berpihak kepada idea.
Era kebangkitan nasionalisme Eropah juga beriringan dengan persoalan “who am I?” ini.
Adakah aku (agama), (bangsa), (lokasi), atau bagaimana?
Perubahan trend kepada jawapan persoalan ini terjadi bersama perubahan sentimen, kemunculan gerakan pembebasan, persempadanan semula kuasa politik dan berlarutan hingga ke Perang Dunia I serta Sykes–Picot Agreement bersama lakaran peta kontemporari ‘negara’ lama dan baharu ketika itu.
Di dalam dunia islah, antara Jamaluddin al-Afghani dan Muhammad Abduh, pengalaman hidup dan pengembaraan mereka yang berbeza, menjadikan jawapan mereka kepada persoalan “siapa aku” berbeza, walaupun bertemu titik di dalam beberapa perkara. Persoalan bangsa dan negara turut berbeza ekoran berbezanya pengalaman mereka. Bukan sekadar ekoran perbezaan bahan bacaan.
Di dalam dunia budaya popular, penerokaan kepada persoalan ini juga menarik kalau ‘dikungfukan’ ia melalui filem Who Am I (1998) lakonan Jackie Chan.
Lebih awal daripada itu, malah lebih tragis, Jeffrey Nicolas Grant lakonan River Phoenix tidak dapat menerima hakikat bahawa ibu bapanya selama ini adalah agen USSR, digarap dalam filem Little Nikita (1988) . Jika ibu bapaku adalah agen USSR, siapakah aku?
Filem ini beriringan dengan filem Running on Empty, juga pada tahun 1988, apabila Danny Pope, lakonan River Phoenix juga, terpaksa hidup dengan pelbagai identiti semasa kanak-kanak kerana ibu dan bapanya adalah aktivis anti nuklear, hidup dalam persembunyian kerana diburu pihak berkuasa. Ibu bapa yang anti nuklear di zaman itu, adakah pengganas, atau troubled genius.
Dilema jiwa terhadap persoalan “siapa aku” ini besar lagi dramatik.
Saya pernah bercerita kepada anak-anak selepas makan malam, pasca menonton filem Little Nikita, bagaimana pengalaman saya selama beberapa tahun cuba memahami siapa saya disebabkan oleh kaderisasi dalam gelap yang saya ikuti bertahun-tahun. Kenal suara tak kenal nama, kenal nama tak kenal rupa.
Anak-anak kaget mendengar cerita hidup si ayah yang pelik ini. Penjelasan mengapa ayah mereka agak beremosi melayan kekeliruan dan tekanan Jeff, Nikita dan Danny.
“How did you solve it?” tanya anak.
“I had a compass“, saya menjawab.
Saya tahu apa yang saya mahu, dan saya berpegang dengan yang itu. Saya jelas saya siapa, dan saya tidak keliru dengan apa yang disumbat ke minda, apa yang cuba ditanam dan apa yang cuba diragut, walaupun ketika itu ramai ‘berebut-rebut’ mahu mendefinisikan saya sebenarnya siapa.
Kisah 30 tahun yang lalu.
“That is why, I took the question sending kids to boarding school at young age seriously,” saya menyembang dengan anak-anak semasa pulang dari solat Jumaat.
Jawapan kepada soalan “siapa aku” ini mempunyai elemen social construction, saya kira keputusan ‘keluar’ dari rumah pada usia 13 tahun dan hidup berdikari di asrama juga mempengaruhi jawapan saya kepada soalan penting ini. Apa yang dominan semasa saya berfikir dan cuba merasa siapa saya, tidak enak terjadi di usia yang terlalu muda, andai hubungan kekeluargaan itu penting di dalam hidup ini.
Jika sayangkan anak, ‘simpan’lah anak di rumah sekurang-kurangnya sehingga mereka berusia 16 tahun. Jangan terlalu awal diserah kepada dunia ‘sosial’ di luar unit keluarga.
Kelakarnya, di tahun 20202 ini, sekarang pun persoalan “siapa saya” masih menjadi bahan netizen membuat senarai di media sosial. Senarai ini, senarai itu. Senarai pilihan, senarai kecaman. Rajin pula sesetengahnya membuat poster dan mengemaskini senarai-senarai berkenaan. Disebar sebagai mesej yatim piatu, tidak jelas asal usul dan siapa ‘ibubapanya’. Seumpama ‘anak haram’ yang terbuang dari satu kumpulan WhatsApp ke kumpulan WhatsApp yang lain, dari satu halaman Facebook ke halaman Facebook yang seterusnya.
Senarai itu hakikatnya lebih menceritakan siapa pelakunya dan mereka yang berkongsi, berbanding siapa identiti mereka yang disenaraikan tersebut.
Ya… akhirnya… jawapan kepada persoalan “siapa aku” yang muktamad, adalah dalam bentuk tindakan yang dipilih.
Persoalan siapa aku, jika dijawab dengan perkataan, ia jadi falsafah.
Persoalan siapa aku, jika dijawab dengan tindakan, selesai masalah.
Elakkan teruja dengan slogan dan penceritaan.
Utamakan tindakan kerana baik dan buruknya lahir di situ.
Previous Transisi Mendidik Anak Kecil Kepada Anak Remaja
Next Peperangan KBAT Dengan Kepintaran Buatan (AI)
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved